37. schôdza NR SR - 6.deň - B. popoludní
Dátum: 2014-09-17
Poslanec: Hlina, Alojz (-)
Druh vystúpenia: Vystúpenie v rozprave

58. Vážená pani predsedajúca, vážené kolegyne, kolegovia, vážení pán predseda správnej rady? (Reakcia navrhovateľa.) Vážený pán predseda Rady pre vysielanie a retransmisiu, už som sa to mohol naučiť, ospravedlňujem sa. Nebudem nariekať, lebo ono v tom asi nebude nikdy pocit uspokojenia, že koho ako berú alebo neberú, tam to je vždycky ťažké. Nenariekam, ani nebudem, budeme, počkáme, uvidíme, teraz sa dejú veci na našom trhu, uvidíme, čo to urobí, podľa toho sa zariadime, vždycky. Pozrite sa, boľševika, aj fašistu porazili letáky. Ak si niekto myslí, že keď to všetko nakúpi, zo strednodobého a krátkodobého hľadiska má pravdu, ale z dlhodobého nie. Verme tomu a tak je to aj historicky pravdou, že aj boľševika, aj fašistu porazili letáky. Budeme sa, hold, musieť vrátiť tam, kde to vždycky všetko začalo, to znamená, na ulici. Ja sa ulice nebojím, hoci sa tam cítim ako ryba vo vode, niekedy na rozdiel od tohto prostredia. Aj verím, že niektorí z vás sa bojíte ohromným spôsobom, ale to je, hold, údel človeka, ktorý s chce venovať politike, že politika nie je v koženom kresle. Takže to uvidíme, potom budeme analyzovať, čo to urobilo, neurobilo. Ja len, pán predseda, jednu vec. Ja si pamätám minulý rok, keď sme tu boli, ja som sa pohoršoval a pohoršujem, nie, viete, neubudlo zo mňa a pohoršujem sa, som pohoršený aj teraz z toho, že moje deti, moje dve krásne dcéry pozerali rozprávku v nedeľu večer a boli vystavené reklame na alkohol. Pohoršilo ma to a vidíte, aj po roku, to už je viac ako rok, čo ste tu boli, som pohoršený stále. To bola, v nedeľu o ôsmej to začalo, samozrejme prešpikované reklamami, vysielanie rozprávky sa pretiahlo až po desiatej a tu zákonodarca dovolil, tak tým deťom tie reklamy na tú, neviem koľkokrát destilovanú, váľali a váľali a moje deti, chúďatá, pozerali a pozerali, až som musel prísť a povedať, čo sa robí. Nuž, ale to sme si hovorili a pozeral som v tej správe, ak sa mýlim, ma opravte, nenašiel som konanie. Nezačali ste konať v tej veci. A to ma mrzí, lebo neviem, kde je pes zakopaný. Lebo asi prísne vzaté, lebo mne povedané, že bude to, bude sa to musieť riešiť, lebo počas detských programov nemôže ísť reklama na alkohol, ale podľa zákona o neviem čoho, reklame, po desiatej už môže ísť. Neviem teda, čo zákonodarca urobil, alebo neurobil. Neviem, či vy ste mali možnosť, alebo nemali, čo sa urobilo v tej veci? Ak je situácia taká, že nemali púšťať tú reklamu na alkohol počas vysielania detského programu, to bolo jasné, to bola Disneyovka, nechcem robiť reklamu, ale však to takú môžem, Na vlásku, myslím, sa to volalo. Normálna kreslená Disneyova rozprávka. To nebolo, že nejaký, to bola kreslená, normálne to bolo, to bolo obludné chrapúnstvo, v nedeľu večer pustiť deťom kreslenú rozprávku a potom im tam dať reklamu na neviem koľkokrát destilovanú. Čiže ak nemali, pán predseda, nemáte v tej správe, ak som nenašiel a bolo, je to tam, povedzte, nekonali ste. (Reakcia navrhovateľa.) No, čiže analyzujem tie možnosti. Čiže ak ste mali možnosť konať, či ste konali a ako to skončilo. Akou prípadne pokutou? A ak ste nekonali a mali, prečo? Ak ste nekonali preto, lebo ste nemohli, tak v nejakých, neviem, či vy môžte dať nejaké návrhy alebo opatrenia, ja som minimálne dvakrát, čo si dobre pamätám, dvakrát tu dával návrh, aby sa reklama na alkohol posunula na dvanástu hodinu, samozrejme, kde, kto by tu koho počúval? Čiže ja som v tomto konzistentný. Hej, že ja mám v tomto ako tak, proste, čo som mohol, som urobil. Čiže ak ste nemohli preto, lebo nebol dôvod, tak otázka stojí, či to by to tu prípadne niekoho nezamrzelo, že tým deťom proste cez tú rozprávku tú reklamu púšťame. Keď už ste dovolili tie bilbordy, keď už to neni teda z vášho, ale to spomeniem, keď už ste dovolili, keď nikto sa tu neohradil a ja poviem, existujú prevádzky, s ktorými niečo mám a v tých prevádzkach od toho výrobcu alkohol nepredávajú a nebudú predávať, kým sa neospravedlnia. Toľko ešte moci mám. Nepredávajú a nebudú predávať, pokiaľ sa neospravedlnia. To je, čo som mohol urobiť viac? Ja som viac nemohol urobiť, ale pýtam sa vás, každého, čo vy ste urobili na to, aby ste chodili po Slovensku a pozerali sa na dievča trčiace z kontajneru a je tam nejaký text? Čo ste vy urobili kvôli tomu, že nejaké dve dievčatá sa kúpu vo vani s loptičkami ráno, čo ste vy urobili? Zodpovedzte si pre vlastné svedomie, čo ste vy urobili pre to, aby ste urobili, aby ste mohli povedať, urobil som, čo som mohol. Tichučko, vážení, tichučko jak po pěšinke. Raz vás to dobehne, nikomu neprajem, ja viem, ja viem, čo je alkohol v rodine, ja viem, preto som na to citlivý, aby vás to raz nedobehlo a potom by ste si nepovedali: možno, keby som vtedy bol k tomu kritickejší, možno, keby som vtedy bol k tomu kritickejší. Nechajte tak, nech tu všetci budeme jak indiáni, tu normálne niekedy mi to príde jak indiáni, keď došli Španieli, tak indiánom dávali za fľašku vína, im dávali zlaté sošky, prosím vás. My tu, normálne tu sú, to nikto by neuveril, že je možné takéto reklamy tu dať, a tu to je. Nikto sa nečuduje, všetci ste spokojní, sloboda prejavu, liberál, ešte škoda, že tu Martin neni, ten by hneď k tomu povedal slovo hodné liberála, že jak je to teda sloboda názoru a neviem čo, nech sa páči. Nech sa páči, neprajem nikomu. Je to peklo, neprajem nikomu, nech to má v rodine, je to peklo. Ale aby to náhodou niekoho z vás nedobehlo. Aby to náhodou niekedy vás nedobehlo a ste mi mohli povedať, mal som tú možnosť, však som vtedy mohol aspoň niečo urobiť a mali ste tú možnosť niečo urobiť. Keď tu bol ten zákon, ešte tu príde ten zákon, nebojte sa nič, a teraz som zvedavý, lebo my musíme byť dôslední a konzistentní, dôslední a konzistentní, dôslední a konzistentní a musí ísť až z toho strach, lebo tí ľudia si povedia: dôslední a konzistentní a dokonca a dokonca a vydrží, ty držíš jak buldog. Nepusti. A som zvedavý, čo mi poviete, či mojim deťom budú večer, keď budú púšťať, pozerať rozprávku, bude niektorý chrapúň púšťať reklamu na neviem koľkokrát destilovanú, len kvôli tomu, že chce zarobiť. Nebude. Povedzte mi, čo ste v tej veci urobili? Ďakujem pekne.